

**Jelen előterjesztés csak tervezet, amelynek közigazgatási egyeztetése folyamatban van. A minisztériumok közötti egyeztetés során az előterjesztés koncepcionális kérdései is jelentősen módosulhatnak, ezért jelen formájában nem tekinthető a Kormány álláspontjának.**

**A dokumentum célja a társadalmi egyeztetés elindítása és a jogalkotási folyamat átláthatóvá tétele, amelynek alapján, illetve eredményeként a mellékelt előterjesztés valamennyi tartalmi és formai eleme módosulhat!**

**A tervezet előterjesztője**

**A földművelésügyi miniszter**

**….../2017 (......) FM rendelete**

**az Aggteleki Nemzeti Park Igazgatóság működési területén lévő országos jelentőségű védett természeti területek létesítéséről szóló egyes miniszteri rendeletek módosításáról**

A természet védelméről szóló 1996. évi LIII. törvény 85. § (2) bekezdés 3. és 13. pontjában kapott felhatalmazás alapján, a Kormány tagjainak feladat- és hatásköréről szóló 152/2014. (VI. 6.) Korm. rendelet 65. § 9. pontjában meghatározott feladatkörömben eljárva a következőket rendelem el:

***1. Az Aggtelek-Rudabánya-Szendrői hegység földtani alapszelvényeinek védetté nyilvánításáról szóló 13/1991. (XII. 24.) KTM rendelet módosítása***

**1. §**

Az Aggtelek-Rudabánya-Szendrői hegység földtani alapszelvényeinek védetté nyilvánításáról szóló 13/1991. (XII. 24.) KTM rendelet (a továbbiakban: 13/1991. KTM rendelet) melléklete az 1. melléklet szerint módosul.

***2. A Megyer-hegyi Tengerszem Természetvédelmi Terület országos jelentőségű védett természeti területté történő átminősítéséről szóló 24/1997. (VIII. 1.) KTM rendelet módosítása***

**2. §**

A 24/1997. (VIII. 1.) KTM rendelet mellékletének 3.1.5. pontjában a „Bükki Nemzeti Park Igazgatósággal” szövegrész helyébe az Aggteleki Nemzeti Park Igazgatósággal” szöveg lép.

**3. §**

Ez a rendelet a kihirdetését követő 8. napon lép hatályba.

*1. melléklet a ……/2017. (……) FM rendelethez*

A 13/1991. KTM rendelet melléklete a következő 24. és 25. sorral egészül ki:

|  |  |  |  |  |  |
| --- | --- | --- | --- | --- | --- |
| 24 | Rakaca-nyugat földtani alapszelvény természeti emlék | Pz-30-4 | Rakaca | 093/1 hrsz.-ból az  Y X  783930 347320  783927 347350  783977 347370  784012 347331  784000 347228  EOV koordináták, a  783963 347205  783930 347320  EOV koordináták között a földrészlet határa által lehatárolt 1,0319 ha kiterjedésű rész | 1,0319 |
| 25 | Vizsolyi-kőfejtő földtani képződményei természeti emlék | - | Vizsoly | 04/a | 0,6228 |